TMI ส่งบ.ย่อยเข้าซื้อกิจการ “กรีนเอิร์ธ เอ็นเนอร์จี-โกลบอล ยูทิลิตี้ฯ” รุกธุรกิจโรงไฟฟ้า
TMI ส่งบ.ย่อยเข้าซื้อกิจการ "กรีนเอิร์ธ เอ็นเนอร์จี-โกลบอล ยูทิลิตี้ฯ" ลุยธุรกิจโรงไฟฟ้าเต็มสูบ
15 มี.ค. 2562

บริษัท ธีระมงคล อุตสาหกรรม จำกัด (มหาชน) หรือ TMI เปิดเผยว่า ที่ประชุมคณะกรรมการบริษัทครั้งที่ 3/2562 มีมติให้บริษัท ธีระมงคล เอนเนอร์ยี จำกัด ซึ่งเป็นบริษัทย่อยของ TMI เข้าซื้อหุ้นเพื่อลงทุนในสัดส่วน 100% กับบริษัท กรีนเอิร์ธ เอ็นเนอร์จี จำกัด และ บริษัท โกลบอล ยูทูลิติ้ ซัพพลาย จำกัด เพื่อกำเนินโครงการโรงไฟฟ้า หลังจากที่ได้เข้าทำการศึกษาโครงการ (Due Diligence) เป็นที่เรียบร้อยแล้ว
ทั้งนี้ ธีระมงคล เอนเนอร์ยี จำกัด จะเข้าซื้อหุ้นของบริษัท กรีนเอิร์ธ เอ็นเนอร์จี จำกัด จำนวน 499,998 หุ้น จำนวนเงินประมาณ 26,999,892 บาท หรือคิดเป็น 100% ของจำนวนหุ้นทั้งหมด และจะเข้าทำการลงทุนซื้อหุ้นของ บริษัท โกลบอล ยูทิลิตี้ ซัพพลาย จำกัด จำนวน 9,998 หุ้นจำนวนเงินประมาณ 999,800 บาท หรือคิดเป็น 99.98% ของจำนวนหุ้นทั้งหมด โดยบริษัทจะทำการจ่ายส่วนที่เหลือจากการเข้าศึกษาโครงการอีกเป็นจำนวน 14 ล้านบาท หลังจากจ่ายค่าเข้าศึกษาโครงการแล้วเป็นจำนวน 14 ล้านบาท
สำหรับสัญญาสำคัญของ กรีนเอิร์ธ เอ็นเนอร์จี ประกอบด้วย 1.สัญญาซื้อขายไฟฟ้า เลขที่ VSPP-PEA-104/2555 มีผลบังคับใช้ตั้งแต่วันที่ 31 ธันวาคม 2556 มีระยะเวลา 5 ปี และต่อเนื่องครั้งละ 5 ปี ขนาดกำลังการผลิต 0.99 เมกะวัตต์ ที่ระดับแรงดัน 22,000 โวลท์ ตั้งอยู่ที่ อ.บ้านแพ้ว จ.สมุทรสาคร อัตราค่าพลังงานไฟฟ้า เป็นไปตามประกาศโครงสร้างอัตราค่าไฟฟ้าขายปลีก ตามประเภทการใช้ไฟฟ้าของผู้ผลิตไฟฟ้าขนาดเล็กมากรวมกับค่าไฟฟ้าตามสูตรการปรับอัตราค่าไฟฟ้าอัตโนมัติขายปลีก (Ft ขายปลีก) โดยได้ร้บการสนับสนุนค่าไฟฟ้าส่วนเพิ่ม (Adder) ที่ 0.50 บาท เป็นระยะเวลา 8 ปี
และ 2.สัญญาซื้อขายไฟฟ้าเลขที่ VSPP-PEA-001/2559 ปัจจุบันยังไม่ได้ก่อร้างและมีการกำหนดวันเริ่มต้นซื้อขายไฟฟ้า (SCOD) ภายในวันที่ 30 ก.ค.62 ขนาดกำลังการผลิต 2.97 เมกะวัตต์ ที่ระดับแรงดัน 22,000 โวลท์ ตั้งอยู่ที่ อ.บ้านโป่ง จ.ราชบุรี
ด้านอัตราค่าพลังงานไฟฟ้า เป็นไปตามประกาศโครงสร้างอัตราค่าไฟฟ้าขายปลีก ตามประเภทการใช้ไฟฟ้าของผู้ผลิตไฟฟ้าขนาดเล็กมากรวมกับค่าไฟฟ้าตามสูตรการปรับอัตราค่าไฟฟ้าอัตโนมัติขายปลีก (Ft ขายปลีก) โดยได้รับการสนับสนุนค่าไฟฟ้าส่วนเพิ่ม (Adder) ที่ 0.30 บาท เป็นระยะเวลา 8 ปี
สำหรับโครงการลงทุนโรงไฟฟ้า ใน อ.บ้านโป่ง จ.ราชบุรี จะใช้วงเงินลงทุนและพัฒนาโครงการทั้งสิ้น 190,000,000 บาท ซึ่งจากประมาณผลการศึกษาความเป็นไปได้และอัตราผลตอบแทนที่คาดหวังจากการลงทุนโครงการ โดยกำหนดมูลค่าลงทุนเพื่อพัฒนาโครงการเป็นมูลค่าประมาณ 190 ล้านบาท คาดว่าจะได้ผลตอบแทนการลงทุนประมาณ 13.75% ซึ่งสามารถคำนวณ Pay-back Period ได้ 7.35 ปี ตามนโยบายการลงทุนของบริษัท
ส่วน โกลบอล ยูทิลิตี้ ซัพพลาย ดำเนินธุรกิจเกี่ยวกับการผลิตก๊าซชีวภาพ ปัจจุบันยังไม่ได้เริ่มประกอบธุรกิจ